ddrg/super_eurlex huggingface dataset:
Kommissionens forordning (EF) nr. 2902/2000

af 21. december 2000

om fastsættelse for fangståret 2001 af tilbagetagelses- og salgspriserne for fiskerivarer, der er anført i bilag I til Rådets forordning (EF) nr. 104/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 104/2000 af 17. december 1992 om den fælles markedsordning for fiskerivarer og akvakulturprodukter(1), særlig artikel 20, stk. 3, og artikel 22, og

ud fra følgende betragtninger:

(1) Ifølge artikel 20, stk. 1, og artikel 22 i forordning (EF) nr. 104/2000 skal EF's tilbagetagelses- og salgspris for de varer, der er anført i bilag I, fastsættes på grundlag af varens friskhed, størrelse eller vægt og behandlingsgrad ved, at et beløb på højst 90 % af orienteringsprisen multipliceres med tilpasningskoefficienten for den pågældende varekategori.

(2) I artikel 20, stk. 2, i forordning (EF) nr. 104/2000 er det fastsat, at tilbagetagelsesprisen kan multipliceres med justeringskoefficienter i landingsområder, der ligger meget fjernt fra Fællesskabets vigtigste forbrugscentre.

(3) Orienteringspriserne for alle de pågældende varer er for fangståret 2001 fastsat ved Rådets forordning (EF) nr. 2764/2000(2).

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

De justeringskoefficienter, der anvendes til beregning af EF's tilbagetagelses- og salgspriser for de varer, der er anført i bilag I til forordning (EF) nr. 104/2000, fastsættes som angivet i bilag I.

Artikel 2

De EF-tilbagetagelses- og salgspriser, som gælder for fangståret 2001, og de varer, som de vedrører, fastsættes som angivet i bilag II.

Artikel 3

De tilbagetagelsespriser, som gælder for fangståret 2001 i de landingsområder, der ligger meget fjernt fra Fællesskabets vigtigste forbrugscentre, og de varer, som de vedrører, fastsættes som angivet i bilag III.

Artikel 4

Denne forordning træder i kraft den 1. januar 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. december 2000.

På Kommissionens vegne

Franz Fischler

Medlem af Kommissionen

(1) EFT L 17 af 21.1.2000, s. 22.

(2) EFT L 321 af 19.12.2000, s. 1.

BILAG I

Handelsegenskaber for varer i afsnit A, B og C i bilag I til forordning (EF) nr. 104/2000

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

BILAG II

Fællesskabstilbagetagelses- eller salgspris for varer i afsnit A, B og C i bilag I til forordning (EF) nr. 104/2000

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

BILAG III

>TABELPOSITION>
Kommissionens forordning (EF) nr. 2874/2000

af 28. december 2000

om tilladelse til overførsel mellem de kvantitative lofter for tekstilvarer og beklædningsgenstande med oprindelse i Folkerepublikken Kina

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3030/93 af 12. oktober 1993 om den fælles importordning for visse tekstilvarer fra tredjelande(1), senest ændret ved Kommissionens forordning (EF) nr. 2474/2000(2), særlig artikel 7, og

ud fra følgende betragtninger:

(1) Artikel 5 i aftalen mellem Fællesskabet og Folkerepublikken Kina om handel med tekstilvarer, paraferet den 9. december 1988(3), senest ændret og udvidet ved en aftale i form af brevveksling, paraferet den 15. maj 2000, og artikel 8 i aftalen mellem Fællesskabet og Folkerepublikken Kina, paraferet den 19. januar 1995, om handel med tekstilvarer, der ikke er omfattet af den bilaterale MFA-aftale(4), senest ændret ved en aftale i form af brevveksling, paraferet den 15. maj 2000, fastsætter, at der kan aftales overførsel mellem kontingentår.

(2) Folkerepublikken Kina fremsatte en anmodning den 13. november 2000.

(3) De overførsler, Folkerepublikken Kina anmoder om, falder inden for rammerne af de fleksibilitetsbestemmelser, der er omhandlet i artikel 5 i aftalen mellem Fællesskabet og Folkerepublikken Kina om handel med tekstilvarer, paraferet den 9. december 1988, og fastsat i bilag VIII til forordning (EØF) nr. 3030/93.

(4) Det er hensigtsmæssigt at imødekomme anmodningen.

(5) Foranstaltningerne i denne forordning er i overensstemmelse med udtalelsen fra det tekstiludvalg, der er nedsat i henhold til artikel 17 i forordning (EØF) nr. 3030/93 -

UDSTEDT FØLGENDE FORORDNING:

Artikel 1

Overførsler mellem de kvantitative lofter for tekstilvarer med oprindelse i Folkerepublikken Kina tillades for kontingentåret 2000 som nærmere fastsat i bilaget til denne forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den finder anvendelse for kontingentåret 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. december 2000.

På Kommissionens vegne

Pascal Lamy

Medlem af Kommissionen

(1) EFT L 275 af 8.11.1993, s. 1.

(2) EFT L 286 af 11.11.2000, s. 1.

(3) EFT L 367 af 31.12.1988, s. 75.

(4) EFT L 104 af 6.5.1995, s. 1.

BILAG

>TABELPOSITION>
Kommissionens forordning (EF) nr. 2883/2000

af 27. december 2000

om ændring af forordning (EF) nr. 1555/96 om gennemførelsesbestemmelser til ordningen for anvendelse af tillægsimporttold for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 2699/2000(2), særlig artikel 33, stk. 4, og

ud fra følgende betragtninger:

(1) Ved Kommissionens forordning (EF) nr. 1555/96(3), senest ændret ved forordning (EF) nr. 2713/2000(4), er der fastsat tilsyn med indførslen af de i bilaget anførte produkter. Tilsynet sker efter de bestemmelser, der er fastsat i artikel 308d i Kommissionens forordning (EØF) nr. 2454/93(5), senest ændret ved forordning (EF) nr. 1602/2000(6), for tilsyn med præferenceindførsler.

(2) Ved anvendelsen af artikel 5, stk. 4, i den landbrugsaftale(7), der er indgået som led i de multilaterale handelsforhandlinger under Uruguay-runden, og på grundlag af de seneste disponible oplysninger for 1997, 1998 og 1999 bør de mængder, som udløser tillægstolden, ændres for courgetter, for klementiner, for mandariner og lignende krydsninger af citrusfrugter, for citroner, for æbler og for pærer.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

Bilaget til forordning (EF) nr. 1555/96 affattes som angivet i bilaget til nærværende forordning.

Artikel 2

Denne forordning træder i kraft den 1. januar 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. december 2000.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 311 af 12.12.2000, s. 9.

(3) EFT L 193 af 3.8.1996, s. 1.

(4) EFT L 313 af 13.12.2000, s. 5.

(5) EFT L 253 af 11.10.1993, s. 1.

(6) EFT L 188 af 26.7.2000, s. 1.

(7) EFT L 336 af 23.12.1994, s. 22.

BILAG

"BILAG

Varebeskrivelsen anses kun for at være vejledende, jf. dog reglerne for fortolkningen af den kombinerede nomenklatur. Tillægstoldens anvendelsesområde bestemmes inden for rammerne af dette bilag af KN-koderne, således som disse er affattet på tidspunktet for denne forordnings vedtagelse. Hvis der er et "ex" foran koden, bestemmes tillægstoldens anvendelsesområde både af KN-koden og af den tilsvarende anvendelsesperiode.

>TABELPOSITION>"
Rådets forordning (EF) nr. 2802/2000

af 14. december 2000

om ændring af forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 26,

under henvisning til forslag fra Kommissionen, og

ud fra følgende betragtning(er):

(1) Ved forordning (EF) nr. 2505/96(1), har Rådet åbnet fællesskabstoldkontingenter for en række landbrugs- og industriprodukter. Fællesskabets behov for forsyninger med disse produkter bør dækkes på de gunstigste betingelser. Der bør derfor åbnes fællesskabskontingenter til nedsat sats eller nulsats for passende mængder, ligesom der bør ske en forhøjelse og en forlængelse af gyldigheden af visse eksisterende toldkontingenter, uden at der skabes forstyrrelser på markedet for disse produkter.

(2) En række produkter, der er omhandlet i ovennævnte forordning, for hvilke det ikke længere er i Fællesskabets interesse at opretholde et fællesskabstoldkontingent, bør slettes i tabellen i bilag I.

(3) I betragtning af de mange ændringer med virkning fra den 1. januar 2001 og for at skabe klarhed for brugerne bør disse ændringer foretages ved, at tabellen i bilag I til den pågældende forordning erstattes med tabellen i bilaget til nærværende forordning.

(4) Forordning (EF) nr. 2505/96 bør derfor ændres i overensstemmelse hermed.

(5) Som følge af denne forordnings økonomiske betydning bør sagens hastende karakter som omhandlet i punkt I, nr. 3, i tillægsprotokollen til Amsterdam-traktaten, om de nationale parlamenters rolle i Den Europæiske Union, gøres gældende -

UDSTEDT FØLGENDE FORORDNING:

Artikel 1

Bilag I til forordning (EF) nr. 2505/96 ændres således for kontingentperioden fra 1. januar til 31. december 2000:

- kontingentmængden for toldkontingentet med løbenummer 09.2799 ændres til 47000 tons

- kontingentmængden for toldkontingentet med løbenummer 09.2939 ændres til 260000000 stk.

- kontingentmængden for toldkontingentet med løbenummer 09.2949 ændres til 16000000 stk.

- kontingentmængden for toldkontingentet med løbenummer 09.2959 ændres til 80000 tons

- kontingentmængden for toldkontingentet med løbenummer 09.2985 ændres til 200000 stk.

Artikel 2

Tabellen i bilag I til forordning (EF) nr. 2505/96 erstattes med tabellen i bilaget til nærværende forordning.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 2001, bortset fra artikel 1, som anvendes fra den 1. januar 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. december 2000.

På Rådets vegne

D. Gillot

Formand

(1) EFT L 345 af 31.12.1996, s. 1. Forordningen er senest ændret ved forordning (EF) nr. 2255/2000 (EFT L 258 af 12.10.2000, s. 14).

BILAG

"BILAG I

>TABELPOSITION>"
Kommissionens forordning (EF) nr. 2812/2000

af 21. december 2000

om ændring af forordning (EF) nr. 2225/2000 om fastsættelse af udbyttet af oliven og olie for produktionsåret 1999/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 2702/1999(2), særlig artikel 5, stk. 11,

under henvisning til Rådets forordning (EØF) nr. 2261/84 af 17. juli 1984 om almindelige regler for støtte til olivenolieproduktion og til producentorganisationer(3), senest ændret ved forordning (EF) nr. 1639/98(4), særlig artikel 19, og

ud fra følgende betragtninger:

(1) I henhold til artikel 18 i forordning (EØF) nr. 2261/84 fastsættes de udbytter af oliven og olivenolie, der er omhandlet i artikel 5, stk. 7, i forordning nr. 136/66/EØF, pr. homogent produktionsområde på grundlag af oplysninger fra producentmedlemsstaterne. Produktionsområderne er afgrænset ved Kommissionens forordning (EF) nr. 2138/97 af 30. oktober 1997 om afgrænsning af de homogene produktionszoner for olivenolie(5), senest ændret ved forordning (EF) nr. 2461/2000(6).

(2) I punkt A ("Italien") i bilaget til Kommissionens forordning (EF) nr. 2225/2000(7), ændret ved forordning (EF) nr. 2439/2000(8), er tallene for udbytterne af olivenolie i de homogene produktionsområder blevet udeladt. De bør derfor indsættes. De portugisiske myndigheder har i øvrigt ændret tallene for udbytterne af oliven og olivenolie. De pågældende ændringer bør derfor indføres i punkt E ("Portugal") i det samme bilag.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

I bilaget til forordning (EF) nr. 2225/2000 foretages følgende ændringer:

Punkt A ("Italien") og punkt E ("Portugal") udskiftes med punkterne i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. december 2000.

På Kommissionens vegne

Franz Fischler

Medlem af Kommissionen

(1) EFT 172 af 30.9.1966, s. 3025/66.

(2) EFT L 327 af 21.12.1999, s. 7.

(3) EFT L 208 af 3.8.1984, s. 3.

(4) EFT L 210 af 28.7.1998, s. 38.

(5) EFT L 297 af 31.10.1997, s. 3.

(6) EFT L 283 af 9.11.2000, s. 14.

(7) EFT L 253 af 7.10.2000, s. 24.

(8) EFT L 280 af 4.11.2000, s. 38.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

A. ITALIA/ITALIEN/ITALIEN/ΙΤΑΛΙΑ/ITALY/ITALIE/ITALIA/ITALIË/ITÁLIA/ITALIA/ITALIEN

>TABELPOSITION>

E. PORTUGAL/PORTUGAL/PORTUGAL/ΠΟΡΤΟΓΑΛΙΑ/PORTUGAL/PORTUGAL/PORTOGALLO/PORTUGAL/PORTUGAL/PORTUGALI/PORTUGAL

>TABELPOSITION>
Kommissionens forordning (EF) nr. 2903/2000

af 21. december 2000

om fastsættelse for fangståret 2001 af salgspriserne for fiskerivarerne i bilag II til Rådets forordning (EF) nr. 104/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter(1), særlig artikel 25, stk. 6, og

ud fra følgende betragtninger:

(1) Ifølge artikel 25, stk. 1, fastsættes der for hver af varerne i bilag II til forordning (EF) nr. 104/2000 inden fangstårets begyndelse en EF-salgspris på mindst 70 % og højst 90 % af orienteringsprisen.

(2) Orienteringspriserne for alle de pågældende varer er for fangståret 2001 fastsat ved Rådets forordning (EF) nr. 2764/2000(2).

(3) Markedspriserne varierer betragteligt, afhængigt af arterne og varernes præsentationsformer, specielt for tiarmet blæksprutte og kulmule.

(4) Der bør derfor fastsættes tilpasningskoefficienter for de forskellige arter og præsentationsformer for frosne varer, der landes i Fællesskabet, med henblik på at fastlægge det prisniveau, der kan udløse interventionsforanstaltningen i artikel 25, stk. 2, i forordning (EF) nr. 104/2000.

(5) Kommissionens forordning (EØF) nr. 3611/84 af 20. december 1984 om fastsættelse af tilpasningskoefficienter for frosne tiarmede blæksprutter af arten Kalmar(3), senest ændret ved forordning (EF) nr. 901/98(4), kan derfor ophæves.

(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

EF-salgspriserne for fangståret 2001 for varerne i bilag II til forordning (EF) nr. 104/2000 og de præsentationsformer og koefficienter, som de vedrører, er anført i bilaget.

Artikel 2

Forordning (EF) nr. 3611/84 ophæves.

Artikel 3

Denne forordning træder i kraft den 1. januar 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. december 2000.

På Kommissionens vegne

Franz Fischler

Medlem af Kommissionen

(1) EFT L 17 af 21.1.2000, s. 22.

(2) EFT L 321 af 19.12.2000, s. 1.

(3) EFT L 333 af 21.12.1984, s. 41.

(4) EFT L 127 af 29.4.1998, s. 4.

BILAG

>TABELPOSITION>
Kommissionens forordning (EF) nr. 2885/2000

af 27. december 2000

om fastsættelse for produktionsåret 2000/01 af den endelige støtte for visse bælgplanter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1577/96 af 30. juli 1996 om indførelse af en særlig støtte for visse bælgplanter(1), senest ændret ved forordning (EF) nr. 811/2000(2), særlig artikel 6, og

ud fra følgende betragtninger:

(1) Ifølge artikel 6, stk. 1, i forordning (EF) nr. 1577/96 fastslår Kommissionen for hvert produktionsår, hvor meget det maksimale garantiareal er overskredet med, og hvor stor den endelige støtte skal være. Efter artikel 3 i denne forordning opdeles det maksimale garantiareal mellem linser og kikærter på den ene side og vikker på den anden side, så den uudnyttede del af det ene maksimale garantiareal kan overføres til det andet maksimale garantiareal, inden det fastslås, om der er tale om en overskridelse.

(2) Det maksimale garantiareal for linser og kikærter, jf. artikel 3 i forordning (EF) nr. 1577/96, blev ikke overskredet i 2000/01, mens det maksimale garantiareal for vikker, der blev øget med det uudnyttede del af det maksimale garantiareal for linser og kikærter, blev overskredet med 3,42 % i 2000/01. Støtten i artikel 2, stk. 2, i forordning (EF) nr. 1577/96 bør for vikker derfor nedsættes forholdsmæssigt for det pågældende produktionsår.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Den endelige støtte for visse bælgplanter fastsættes for produktionsåret 2000/01 til 181,00 EUR/ha for linser og kikærter og til 175,02 EUR/ha for vikker.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. december 2000.

På Kommissionens vegne

Franz Fischler

Medlem af Kommissionen

(1) EFT L 206 af 16.8.1996, s. 4.

(2) EFT L 100 af 20.4.2000, s. 1.
Rådets forordning (EF) nr. 2801/2000

af 14. december 2000

om ændring af forordning (EF) nr. 1255/96 om midlertidig suspension af den fælles toldtarifs autonome toldsatser for visse industri- og landbrugsprodukter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 26,

under henvisning til forslag fra Kommissionen,

ud fra følgende betragtninger:

(1) Det er i Fællesskabets interesse at foretage hel eller delvis suspension af den fælles toldtarifs autonome toldsatser for en række nye produkter, der ikke er anført i bilaget til forordning (EF) nr. 1255/96(1).

(2) Af hensyn til administrativ rationalisering og brugernes sikkerhed bør fiskeriprodukterne indeholdes i denne forordning.

(3) Som følge af det store antal ændringer, der får virkning fra den 1. januar 2001, og for at skabe klarhed for brugerne, bør bilaget til forordning (EF) nr. 1255/96 udskiftes fuldstændigt -

UDSTEDT FØLGENDE FORORDNING:

Artikel 1

Forordning (EF) nr. 1255/96 ændres således:

1) I overskriften og fjerde betragtning erstattes "industri- og landbrugsprodukter" af "industri-, landbrugs- og fiskeriprodukter".

2) Bilaget erstattes af bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. december 2000.

På Rådets vegne

D. Gillot

Formand

(1) EFT L 158 af 29.6.1996, s. 1. Forordningen er senest ændret ved forordning (EF) nr. 1297/2000 (EFT L 153 af 26.6.2000, s. 1).

BILAG

>TABELPOSITION>
Rådets forordning (EF, EKSF, Euratom) nr. 2805/2000

af 18. december 2000

om ændring af vedtægten for tjenestemænd og ansættelsesvilkårene for de øvrige ansatte i De Europæiske Fællesskaber for så vidt angår bestemmelserne om tilpasning af vederlag og om det midlertidige bidrag

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 283, stk. 1,

under henvisning til vedtægten for tjenestemænd i De Europæiske Fællesskaber og til ansættelse vilkårene for de øvrige ansatte i Fællesskaberne, som er fastsat ved forordning (EØF, Euratom, EKSF) nr. 259/68(1) og senest ændret ved forordning (EF, EKSF, Euratom) nr. 2804/2000(2),

under henvisning til forslag fremlagt af Kommissionen efter høring af vedtægtsudvalget,

under henvisning til udtalelse fra Europa-Parlamentet(3),

under henvisning til udtalelse fra Domstolen(4),

under henvisning til udtalelse fra Revisionsretten(5), og

ud fra følgende betragtninger:

(1) I forlængelse af sine afgørelser af 20. marts 1972, 26. juni 1976 og 31. december 1981 indsatte Rådet ved forordning (EKSF, EØF, Euratom) nr. 3830/91(6) og nr. 3831/91(7) bilag XI i vedtægten, som bekræfter og præciserer løntilpasningsmetoden, og artikel 66a, som indfører et midlertidigt bidrag, der fratrækkes i vederlaget til tjenestemænd og øvrige ansatte i Fællesskaberne.

(2) Det har således været muligt at undgå konflikter i det sociale forhold mellem de europæiske institutioner og deres tjenestemænd og øvrige ansatte for så vidt angår løntilpasningen.

(3) Den nuværende metode og det midlertidige bidrag udløber den 30. juni 2001, og Kommissionens forslag til Rådet om en revision af vedtægten som led i reformen er planlagt til december 2001.

(4) En forlængelse af kompromiset om metoden med to år vil således betyde, at der ikke samtidig skal gennemføres to sæt forhandlinger mellem personalet og institutionerne, nemlig en om reformen og en om vederlag og pensioner.

(5) Vedtægten for tjenestemænd og ansættelsesvilkårene for de øvrige ansatte bør derfor ændres med henblik på forlængelse af gyldighedsperioden for løntilpasningsmetoden og det midlertidige bidrag -

UDSTEDT FØLGENDE FORORDNING:

Artikel 1

I artikel 66a, stk. 1, i vedtægten for tjenestemænd i De Europæiske Fællesskaber ændres "1. juli 2001" til "1. juli 2003".

I artikel 15, stk. 1, i bilag XI til vedtægten for tjenestemænd i De Europæiske Fællesskaber ændres "30. juni 2001" til "30. juni 2003".

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 2000.

På Rådets vegne

D. Voynet

Formand

(1) EFT L 56 af 4.3.1968, s. 1.

(2) Se side 3 i denne EFT.

(3) Udtalelse afgivet den 30. november 2000.

(4) Udtalelse af 18.10.2000.

(5) Udtalelse af 26.10.2000.

(6) EFT L 361 af 31.12.1991, s. 1.

(7) EFT L 361 af 31.12.1991, s. 7.